section_heading: Odnosi sa Sjedinjenim Državama
paragraph_text: U svibnju 2006. godine, Ahmadinežad je poslao osobno pismo američkom predsjedniku Bushu i predložio mu nove smjerove za okončanje iranske nuklearne krize. Američka državna tajnica Condoleezza Rice i savjetnik nacionalne sigurnosti Stephen Hadley su pregledali pismo i odbacili ga s obrazloženjem kako ne nudi rješenja zbog kojih je američka administracija zabrinuta.<ref>Washington Post: No Proposals in Iranian's Letter to Bush, U.S. Says (svibanj, 2006.) Nekoliko dana poslije Ahmadinežad je prilikom posjeta Jakarti izjavio kako je pismo poziv na monoteizam i pravdu.